[{"text_idx": "#000001", "text": "Antud leheku\u0308ljelt leiate ko\u0303ik Eesti juhtivate reisikorraldajate pakkumised Sri Lankale va\u0308ljumisega Tallinnast. Ko\u0303iki andmeid ja hindu va\u0308rskendatakse automaatselt kord pa\u0308evas! Ta\u0308nu sellele leiate siit alati parimad ja va\u0308rskemad pakkumised!"}, {"text_idx": "#000002", "text": "- see on eriline nupp ning unikaalne teenus, mida ei ole u\u0308helgi reisileheku\u0308ljel. Antud nupuga on ma\u0308rgistatud enamus hotelle meie leheku\u0308ljel. Vajutades nupule, na\u0308ete hindu antud hotellile ko\u0303ikidelt reisikorraldajatelt terveks hooajaks. Teil ei ole enam vaja otsida hindu oma lemmikhotellile teistelt leheku\u0308lgedelt \u2013 vajutage nupule ning hindade ta\u0308isnimekiri on kohe Teie ekraanil!"}, {"text_idx": "#000003", "text": "Miks osta reise Sri Lankale parem meilt ja mitte reisikorraldajalt?"}, {"text_idx": "#000004", "text": "Paljud arvavad ekslikult, et otse reisikorraldajalt osta on kindlam ning pakutavad hinnad madalamad."}, {"text_idx": "#000006", "text": "Reisikorraldajad kontrollivad rangelt meie poolt so\u0303lmitavate lepingutingimuste ta\u0308itmist, kaasa arvatud broneeritud reiside o\u0303igeaegset tasumist. See on u\u0308htlasi lisagarantiiks meie klientidele."}, {"text_idx": "#000007", "text": "Meie reisibu\u0308roo kaudu ostes on kliendil mitmeid eeliseid:"}, {"text_idx": "#000011", "text": "Millal toimuvad reisid Sri Lankale?"}, {"text_idx": "#000012", "text": "Sri Lanka puhkuseks mo\u0303eldud hotellid asuvad saare la\u0308a\u0308nerannikul, parimate randade la\u0308heduses. Va\u0308ga ha\u0308sti va\u0308ljaarendatud kuurorte on va\u0308he \u2013 enamasti korraldavad kogu meelelahutuse ja teenused hotellid ise. Mo\u0303ned paiknevad linnade la\u0308heduses. Sri Lanka hotellides vo\u0303ib tellida eri tu\u0308u\u0308pi toitlustust - hommikuso\u0308o\u0308gist kuni \u201eko\u0303ik hinnas\u201c toitlustuseni. Valdavad on peene liivaga rannad (kuigi on ka mo\u0303ned kaljused), kus ei saa tellida lamamistooli ega pa\u0308evavarju (neid, nagu ka ka\u0308tera\u0308tikuid, jagatakse hotelli basseini juures)."}, {"text_idx": "#000013", "text": "Ku\u0308lastage rahvuslikke loodusparke, tee- ja vu\u0308rtsiistandusi."}, {"text_idx": "#000014", "text": "Nautige to\u0303elist Tseiloni teed (kohalikud on harjunud jooma kanget piimaga teed) ja rahvusko\u0308o\u0308gi roogasid."}, {"text_idx": "#000015", "text": "A\u0308rge ja\u0308tke kasutamata vo\u0303imalust tutvuda budismiga \u2013 see pole mitte ainult religioon, vaid ka eluviis ja filosoofia."}, {"text_idx": "#000016", "text": "Vaadake va\u0308ikeste elevandikeste toitmist ja ujutamist Pinnawalas."}, {"text_idx": "#000017", "text": "Saare ajalugu dateeritakse V sajandist e.m.a. Saare esimesteks asukateks olid vedad."}, {"text_idx": "#000018", "text": "Ta\u0308nase pa\u0308evani on sa\u0308ilinud selle metsades elava rahva va\u0308ikesed grupid. Vedad to\u0303rjuti va\u0308lja Indiast tulnud rahva - singalite - poolt, saare po\u0303hjaosa asustasid aga tamilid."}, {"text_idx": "#000019", "text": "XVI sajandil hakkasid saart koloniseerima portugallased."}, {"text_idx": "#000020", "text": "XVII sajandil to\u0303rjusid hollandlased portugallased saarelt va\u0308lja ja maast sai Hollandi koloonia."}, {"text_idx": "#000021", "text": "XVIII sajandi lo\u0303pus la\u0308ks saar Suurbritannia valdusesse."}, {"text_idx": "#000024", "text": "To\u0308o\u0308aeg. Sri Lankal on laupa\u0308evad, pu\u0308hapa\u0308evad ja iga ta\u0308iskuu pa\u0308ev puhkepa\u0308evad. Pangad to\u0308o\u0308tavad 9:00- 13:00 esmaspa\u0308evast reedeni. Raha on mugavam vahetada lennujaamas. Pa\u0308rast rahavahetust tuleb ts\u030cekk reisi lo\u0303puni alles hoida, kuna see on vajalik allesja\u0308a\u0308nud kohaliku raha tagasi vahetamisel. Pangaautomaadid leiate suurtest linnadest. Kauplused to\u0308o\u0308tavad esmaspa\u0308evast reedeni 10:00-18:00."}, {"text_idx": "#000025", "text": "Jootraha. Jootraha on Sri Lankal populaarne. Restoranides on teenindustasu sageli hinna sisse arvatud, kuid see raha la\u0308heb tavaliselt juhtkonnale, nii et jootraha antakse ka konkreetsele to\u0308o\u0308tajale. Jootraha loodavad saada autojuhid, giidid, hotelliteenindajad. Jootraha tavaline summa on 100 Sri Lanka ruupiat."}, {"text_idx": "#000026", "text": "Transport. Keeruliste teeolude to\u0303ttu ei soovitata kasutada kohalike busside ja rongide teenuseid ning autot rentida. Enne so\u0303itu taksomeetrita taksol vo\u0303i niinimetatud tuk-tukil leppige hind eelnevalt kokku."}, {"text_idx": "#000027", "text": "Piirangud. Templi ku\u0308lastamisel tuleb jalano\u0303ud jalast vo\u0303tta, pole lubatud kanda lu\u0308hikest seelikut, lu\u0308hikesi pu\u0308kse, ka\u0308isteta pluusi. Templites ei vo\u0303i Buddha kujule selga po\u0308o\u0308rata \u2013 olge pildistamisel ta\u0308helepanelikud, samuti a\u0308rge kasutage va\u0308lklampi. Keeldudest hoiatavad vastavad ma\u0308rgid. Ei tohi puudutada teise inimese pead. A\u0308rge pildistage valitsushooneid ja so\u0303java\u0308e valvatavaid objekte. Enne kohalike inimeste pildistamist ku\u0308sige selleks luba. A\u0308rge jooge kraanivett \u2013 ostke joogivett ainult spetsiaalsetest kauplustest."}, {"text_idx": "#000028", "text": "Kingitused. Va\u0308a\u0308ris- ja poolva\u0308a\u0308riskivid (safiir, rubiin, kassisilm, topaas, tsirkoon, ametu\u0308st, akvamariin), batikkangad, tee, vu\u0308rtsid (kaneel, muskaatpa\u0308hkel, ingver, kardemon, nelk, pipar), elevandikujukesed."}, {"text_idx": "#000029", "text": "Kottu \u2013 praetud aedviljade, erinevate vu\u0308rtside ja juustu vo\u0303i kanaliha segu.\nKiribath \u2013 puding kookospiimas keedetud riisist.\nRoti \u2013 kookoslaastudest, jahust ja veest ku\u0308psetatud leib.\nKavum \u2013 riisijahust ja kookosesiirupist valmistatud pirukad.\nAggala \u2013 pruunistatud jahust ja siirupist pallid va\u0308hese pipraga.\nArrack \u2013 kookospalmi o\u0303iemahlast valmistatud alkohoolne jook."}, {"text_idx": "#000031", "text": "Sri Lanka ta\u0308hendab to\u0303lkes \u201eo\u0303nnistatud maa\u201c. Seda, 2500 aastat vana India ookeani saart nimetavad eurooplased maapealseks paradiisiks. Pindalalt sarnaneb Sri Lanka saar Leedule. U\u0308htedele meenutab selle kuju pirni, teistele pa\u0308rlit, kolmandatele hiiglaslikku India poolsaarelt kukkunud pisarat."}, {"text_idx": "#000032", "text": "Ekvaatori la\u0308heduses asuval Sri Lankal ei teata, mis ta\u0308hendab neli aastaaega, ning nii o\u0308o\u0308 kui pa\u0308ev kestavad aastaringselt umbes kaksteist tundi. Aasta jaguneb siin kuivaks ja vihmaseks perioodiks. Sri Lanka kliima on troopiline. Keskmine o\u0303hutemperatuur on aastaringselt ligikaudu 28 \u2013 30 soojakraadi. O\u0308o\u0308sel on temperatuur 4 \u2013 7 kraadi madalam. Ko\u0303ige ku\u0308lmem kuu Sri Lankal on jaanuar ning ko\u0303ige palavam on mai, mis sageli ta\u0308histab ka suvehooaja algust. Vihmaperioodi algus ja lo\u0303pp on seotud India ookeanilt ja Bengali lahelt puhuvate mussoonidega. Sri Lanka keskosas paiknevad ma\u0308ed pu\u0308u\u0308avad pilved kinni ja seepa\u0308rast on ko\u0303ige vihmasem ma\u0308estikes ja saare edelaosas. Detsembrist ma\u0308rtsini puhuvad mussoonid kirdest, tuues Bengali lahelt niiskust maa teisele ku\u0308ljele."}, {"text_idx": "#000033", "text": "Eksootiline Sri Lanka to\u0303mbab turiste ligi maastikuvaadete mitmekesisusega. Siin vo\u0303ib kohata nii 2,5 km ko\u0303rgusi ma\u0308gesid kui laiu viljakaid tasandikke, mis vahelduvad rohtlate ja lo\u0303putute dz\u030cunglitega ning maailma kauneimate liivarandadega, mida uhub rahulik ja soe India ookean."}, {"text_idx": "#000034", "text": "Saare loomariik on samuti rikas ja mitmekesine. Kohalikud elavad harmoonias loodusega. Saart vo\u0303ib nimetada suureks looduskaitsealaks, kuna jahipidamine on siin keelatud. Sri Lankal elutsevad mitte ainult elevandid, vaid ka leopardid, metskassid, s\u030caakalid, viis liiki ahve ja isegi Tseiloni karud. Siin vo\u0303ib kohata krokodille, varaane, mitmesuguseid sisalikke ja madusid ning sulelisi \u2013 papagoisid, paabulinde, ja kurgesid."}, {"text_idx": "#000035", "text": "Saare elanikud on va\u0308ga so\u0303bralikud ja naeratavad. 75 protsenti neist on singalid, 18 protsenti \u2013 tamilid. Viimased elavad peamiselt riigi po\u0303hjaosas ja ma\u0308gises keskosas, nad on vaoshoitud, to\u0308o\u0308kad ja va\u0308a\u0308rikad. Singali naist on tamili naisterahvast kerge eristada. Abielus tamili naised ma\u0308rgistavad lauba kahe punase ta\u0308piga, mis su\u0308mboliseerivad meest ja naist. Vallalise naise laubal on u\u0308ks must ta\u0308pp. Tamili naised kannavad tavaliselt ninas ro\u0303ngast, singalitele on selline kaunistus mitteomane. Samuti na\u0308eb neid harva ta\u0308piga laubal ja isegi, kui nad selle joonistavad, siis lihtsalt enda ilustamiseks."}, {"text_idx": "#000036", "text": "Va\u0308a\u0308riskivid on Sri Lankal va\u0308ga levinud. Tuntuimateks on o\u0303nnetoov Sri Lanka safiir ja rubiin. Saarel kaevandatakse ka poolva\u0308a\u0308riskive: kassisilm, topaas, tsirkoon, ametu\u0308st, akvamariin. Briti krooni suurim safiir kaaluga u\u0308le 400 karaadi on leitud Sri Lanka riisipo\u0303llult Ratnapura la\u0308hedalt. Keskajast peale tegelevad saarel juveliirito\u0308o\u0308 ja va\u0308a\u0308riskivikaubandusega maurid. A\u0308rge imestage, kui otse hotelli territooriumi taga ootavad teid naeratavad kaupmehed. Nad pakuvad madalakvaliteedilisi ehteid, puitnikerdisi, sa\u0308rke, vu\u0308rtse. Kui otsustate neilt midagi osta, a\u0308rge unustage kaubelda, kuna nad ku\u0308sivad mitu korda ko\u0303rgemat hinda. Kvaliteetset kaupa on parem otsida ka\u0308sito\u0308o\u0308kodadest."}, {"text_idx": "#000037", "text": "Maa peamiseks vu\u0308rtsiks on kaneel, mis on saare kuulsaks teinud. Praegusel ajal vo\u0303ib vu\u0308rtstaimeaedades na\u0308ha muskaatpa\u0308hklipuid, ingverit, kardemoni, vanilli, nelki ja piprapuid. Istandusmajanduse alusepanijateks Sri Lankal on portugallased. Enim huvitasid neid vu\u0308rtsid, eriti kaneel. Portugallased mo\u0303istsid, et pideval kaneelipuude raiumisel lo\u0303ppevad tihnikud u\u0308kskord otsa ning seeto\u0303ttu hakkasid neid spetsiaalselt kasvatama. Hollandlased, kes vallutasid saare pa\u0308rast portugallasi, hakkasid sellel kohvi kasvatama. Ma\u0308gede edelano\u0303lvadel kasvanud troopilised metsad ha\u0308vitati kohviistanduste rajamiseks. Sri Lankast oleks vo\u0303inud saada kohvisaar, kuid XIX sajandi lo\u0303pus ha\u0308vitas kohviistandused seenhaiguse epideemia. Seeja\u0308rel hakati kasvatama teed."}, {"text_idx": "#000038", "text": "Tee on Sri Lanka roheline briljant, mida hakkasid saarel kasvatama inglise kolonisaatorid. Tee jaoks on vajalik niiske pinnas ja jahedam kliima. Sellised on tingimused ma\u0308gedes. Parimaks teesordiks loetakse Broken Orange Pekoe Fannings (BOPF). Tee ekspordilt ja\u0308a\u0308b Sri Lanka alla ainult Indiale. Sri Lanka tu\u0308u\u0308piliseks maastikupildiks ongi teeistanduseks muudetud ma\u0308gine ala."}, {"text_idx": "#000039", "text": "35 km kaugusel Colombo rahvusvahelisest lennujaamast ja 3 km kaugusel ookeani rannikust asuv Marawila lausa o\u0303hkab rahu. Pidevalt ka\u0308rarikka Negomboga vo\u0303rreldes, kus on palju baare, kauplusi ja restorane, pakub Marawila palju vo\u0303imalusi rahulikuks puhkuseks. Lisaks sellele pole siin veel nii palju suuri hotelle ja seepa\u0308rast on enamik puhke- ja majutusteenuseid hubased, odavad ja loodusla\u0308hedased. Marawila suurimaks eeliseks on pikad, kuldsed, palmidega a\u0308a\u0308ristatud ja puhtad rannad."}, {"text_idx": "#000040", "text": "Waikkal on la\u0308rmaka Negombo la\u0308heduses asuv rahulik ja maaliline kuurort lennujaamast 18 km kaugusel. See vaikne ja turistide poolt harvem ku\u0308lastatav maanurk on suurepa\u0308rane valik neile, kes soovivad rahulikku rannapuhkust veeta. Waikkal on tuntud pikkade ja laiade randade poolest. Teisest ku\u0308ljest meeldib see koht looduseso\u0303pradele. Kuurordi u\u0308mbruses vo\u0303ib na\u0308ha 90 linnu- ja 50 troopiliste liblikate liiki. Siin kasvavad jo\u0303ekallastel u\u0308htainsat liiki palmid. Veega seotud meelelahutuse armastajad leiavad Waikkalist mitmesuguseid sukeldumisteenuseid ning saavad Maha jo\u0303el kanuuso\u0303itu teha. Peatudes kuurordis, ka\u0308ige kindlasti a\u0308ra kohalikul turul, kus puutute kokku kohalike inimeste kultuuri ja traditsioonidega."}, {"text_idx": "#000041", "text": "Negombo on lennujaamale ko\u0303ige la\u0308hemal asuv elav linn. Lennukite maandumisrada kulgeb Negombo laguuni ko\u0303rval ja seepa\u0308rast vo\u0303tab linn saabuvad turistid vastu esimesena. Kuigi turism on linna majandusele eluliselt ta\u0308htis, ma\u0308ngib siin olulist rolli ka kalandus. Seeto\u0303ttu tasub Negombos kindlasti maitsta va\u0308rsket tuunikala-, hai-, krabi-, meriva\u0308hiliha ja muid mereande. Ra\u0308a\u0308gitakse, et Negombo krevetid on parimad kogu Sri Lankal. Kuurordis vo\u0303ite ku\u0308lastada mitmeid kohalikke baare ja ka\u0308sito\u0308o\u0308poekesi, imetleda ajaloolisi hooneid. Linn oli kunagi peamiseks kaneeli va\u0308ljaveosadamaks, seeto\u0303ttu kujutab enamik hooneid, sealhulgas ka XVII sajandi Hollandi fordi va\u0308ravad ja vanad kristlikud kirikud, endast Hollandi ja Portugali kultuuripa\u0308randi ma\u0308lestusma\u0308rke. Peene liivaga kaetud randadel pakutakse laia valikut veespordialast meelelahutust. Negombo on Sri Lanka va\u0308rav, kust tasubki selle troopikasaarega tutvumist alustada."}, {"text_idx": "#000042", "text": "Pealinnast Colombost allapoole ulatuvas Sri Lanka lo\u0303unaosas on mitmeid kuurorte, metsikuid randu ning ka suuremaid linnu. 150 km pikkune rannik Colombost lo\u0303una pool ja\u0308tab kordumatu mulje nii ajalooarmastajatele kui veespordi ja meelelahutuse so\u0303pradele, looduseuurijatele ning ka nendele, kes soovivad lihtsalt ilusal rannal ha\u0308sti puhata."}, {"text_idx": "#000043", "text": "Wadduwa randasid pikendab edasi lo\u0303una poole veel u\u0308ks Sri Lanka la\u0308a\u0308neranniku paljude hotellide ja puhkekohtadega lo\u0303ik, mida nimetatakse Waskaduwaks. See kuurordiala paikneb Kalutara \u2013 saare merea\u0308a\u0308rse kultuuripealinna \u2013 la\u0308heduses. Nagu paljudes kohtades Sri Lankal, vo\u0303tavad teid Waskaduwas vastu imeilusad rannad, linna u\u0308mbrusse ilmuvad uued hotellid, kasvab turistidele pakutavate teenuste arv, rannik on ta\u0308is pikitud mereande pakkuvaid restorane. Siit on kerge jo\u0303uda mitte ainult Kalutarasse, vaid ka teistesse saare suurematesse linnadesse. Igal aastaajal on Waskaduwas suurepa\u0308rased tingimused vee all ja vee peal ujumiseks. See kuurort piirneb vahetult Kalutaraga, Sri Lanka merea\u0308a\u0308rsete kuurortide kultuuripealinnaga."}, {"text_idx": "#000044", "text": "Kalutara linn on ta\u0308is koloniaalajastu veetlust. Portugallaste, hollandlaste ja brittide valitsemisajal rajati Kalutarasse fort, mo\u0303is ja teised tolle ajastu stiilis hooned. Siin on palju budistlikke templeid. Need, kes otsivad meelelahutust, leiavad linnast palju restorane ja baare. Peene liivaga kaetud rannad jagunevad kaheks: rahulikumaks po\u0303hjaosaks ja rahvarikkamaks lo\u0303unaosaks."}, {"text_idx": "#000045", "text": "Beruwela ja Bentota kuurordid asuvad Colombost umbes 65 km kaugusel eraldatuna Bentota jo\u0303ega. Beruwela on kaluriku\u0308la, mille sadamas tegutseb igal hommikul kalaturg. Hotellides pakutakse spaa- ja ajurveda teenuseid. Beruwela la\u0308hedal Kosgodas paikneb kilpkonnade haudejaam. Kuurort on kuulus oma suurimate metsikute liivarandade poolest. Samuti pakutakse siin laia valikut veespordialaseid meelelahutusi. Bentota on u\u0308ks arenenumaid kuurortlinnu. Siin on palju rannarestorane, kohvikuid ja poode. Palju on baare, mis eriti elavnevad reedeti ja laupa\u0308eviti. Suurepa\u0308rased liivarannad vo\u0303imaldavad veespordist ro\u0303o\u0303mu tunda. Linna ko\u0303rval voolab Bentota jo\u0303gi, mille laguunidel korraldatakse romantilisi lo\u0303buso\u0303ite."}, {"text_idx": "#000046", "text": "Kaluriku\u0308la Ahungalla on ennast sisse seadnud Sri Lanka la\u0308a\u0308nerannal, Induruwast mo\u0303ni kilomeeter lo\u0303una pool. Siit leiate vo\u0303luva palmidesse kasvanud ranna, palju restorane ja ka\u0308sito\u0308o\u0308poekesi ning ku\u0308la naabruses paikneva Kosgoda kilpkonnade haudejaama."}, {"text_idx": "#000047", "text": "Colombost 100 km lo\u0303una poole ja\u0308a\u0308v Hikkaduwa on juba ammu tuntud Sri Lanka populaarseima kuurordina, mis on kuulus oma suurepa\u0308raste lainelauaso\u0303idu kohtade ja korallrahude poolest. Linnake pakub laias valikus toitu, meelelahutust ja kauplusi. Ilmselt on see ainus rannikua\u0308a\u0308rne paik, kus sa\u0308ilib eriline puhkusemeeleolu, kauplustest vo\u0303ib osta kuurordiro\u0303ivaid, rentida jalgrattaid, tellida sukeldumistunde ja osta mitmesuguseid suveniire, batikkangaid ja ehteid. Praegusel ajal on see populaarseim koht noorte seas, aktiivne o\u0308o\u0308elu puhkepa\u0308evadel meelitab ligi noori lankalasi, kes otsivad linnava\u0308list lusti ja lo\u0303bustusi."}, {"text_idx": "#000048", "text": "Galle on riigi vanim ja enne Colombo sadama asutamist peamine sadam. Selle avastasid portugallased, seeja\u0308rel ho\u0303ivasid sadama hollandlased ja pa\u0308rast neid britid. Galles asub UNESCO maailmapa\u0308randi nimistusse kuuluv Hollandi fort, koloniaalajastuga seotud paigad, muuseumid ja templid. Linn on kuulus pitside, elevandiluust nikerdiste ning va\u0308a\u0308riskivide graveerimise ja lihvimise poolest. Suurepa\u0308rane on ka liivarand, kus vo\u0303ib na\u0308ha erilisel viisil kala pu\u0308u\u0308dvaid mehi. Nad seisavad ookeanipo\u0303hja kaevatud ritvadel ja ootavad saaki."}, {"text_idx": "#000049", "text": "Galle linna la\u0308hedal, 130 km kaugusel Colombost, jo\u0303uavad lo\u0303unasse kulgevad rannad Unawatunasse \u2013 u\u0308hele Sri Lanka muljetavaldavamale rannikule, kus hotellid ja turism on kokku po\u0303imunud kauni ja ainulaadse loodusega. Unawatuna randade la\u0308heduses asuvad korallrahud, merikilpkonnade ja paljude muude ookeaniasukate elupaigad. Siin valitsevad head tingimused lainelauaso\u0303iduks, u\u0308mbruskonnas vo\u0303ib vaadelda paljusid linde, sealhulgas ka va\u0308ljasuremisohus liike. Siit on lihtne suunduda u\u0308rgmetsa ja rahvusparkidesse, kus elutseb hulgaliselt loomi."}, {"text_idx": "#000050", "text": "Galle linnast veel edasi, 140 km Colombost lo\u0303una pool, ulatuvad seal laiuvad rannad Koggalani, mis u\u0308llatab mitte ainult kalurite poolt randa va\u0308ljaraiutud kalapu\u0308u\u0308gipostidega, vaid ka samanimelise ja\u0308rvega. Ja\u0308rve u\u0308mber keeb linnaelu. Va\u0308ina kaudu ookeaniga u\u0308henduses oleva mageveekogu juures on palju linnula\u0308rmi ning see on ta\u0308is pikitud saari, millest u\u0308hele on rajatud budistlik tempel. Linnakeses pakutakse vo\u0303imalust tellida populaarseid ringreise Koggala ja\u0308rvele, ookeanirannal, nagu ka teistes kuurortides, vo\u0303ib nautida pa\u0308ikest ja kohevat liiva. Need, kes soovivad na\u0308ha rohkemat, peaks ku\u0308lastama Martin Wickramasinghe rahvaloomingu muuseumi. Linnakese la\u0308hedal asuvad ka teeistandused ning muuseum, kus saab tutvuda Sri Lanka teekasvatuse, -koristuse ja -valmistamise traditsioonidega. Koggalast leiate maitsvat toitu pakkuvaid va\u0308ikeseid restorane."}, {"text_idx": "#000051", "text": "Kui soovite leida maapealset paradiisinurgakest, minge Tangalle kuurorti. See laiade plaaz\u030cide ja nende kohale kummardunud palmidega rannik meenutab to\u0303epoolest paika, kuhu puhkuse ajal sattuda tahaks. Tangalle randadel paiknevates restoranides saate proovida va\u0308rskeid mereande, rannala\u0308hedased hotellid aga vo\u0303luvad oma vaikusega. Kui soovite vaba aega aktiivsemalt veeta, vo\u0303ite paadiga Tangalle laguunil lo\u0303buso\u0303itu teha, ku\u0308lastada dz\u030cunglist u\u0308mbritsetud Mulkirigala budistlikku templit, kilpkonnade ja lindude kaitsealasid ja Bundala rahvusparki. Tangalles asub lainelaudurite kool ning randasid uhuvad sageli suured lained."}, {"text_idx": "#000052", "text": "Sigiriya ta\u0308hendab \u201eLo\u0303vikalju\u201c. Kunagi ko\u0303rgus 200 m ko\u0303rgusel Sigiriya kaljul massiivne kindlus, mille ehitas 5. sajandil kuningas Kasyapa, kes tappis oma isa ja ho\u0303ivas trooni. Poolvenna ka\u0308ttemaksu kartes otsustas ta oma residentsi kaljule rajada. Teadlased arvavad, et kalju oli algselt mullaga kaetud ning pa\u0308rast selle puhastamist andis kuningas kaljule istuva lo\u0303vi kuju. Kaljule toob kuulsust ka peegelsein, mis on kaetud lakiga, mille koostis on ta\u0308nase pa\u0308evani saladuseks. Arheoloogid arvavad, et see on mee, lubja ja munavalge segu."}, {"text_idx": "#000053", "text": "Siin on sa\u0308ilinud ka ainsad iidse Sigiriya kuningriigi ilmalikud kunstiteosed \u2013 freskod, millel on kujutatud o\u0303hus ho\u0303ljuvaid alasti kuninga naisi. 500 freskost on meie ajani sa\u0308ilinud ainult 17. Neid teoseid loetakse maailmakunsti s\u030cedo\u0308o\u0308vriteks."}, {"text_idx": "#000054", "text": "Kandy on riigi endine kolmas pealinn. Kandys asub Buddha Hamba Tempel. Selle reliikvia \u2013 Buddha Hamba \u2013 to\u0303i IV sajandil e.m.a juustesse peidetuna Indiast Sri Lankale printsess, olles selle varastanud buda usust lahti o\u0308elnud isalt. Sri Lankal andis ta hamba kuningale, kes ehitas selle jaoks esimese templi. Buddha Hammas viidi iga kord u\u0308le uude pealinna, kus selle jaoks ehitati tempel. Kandy on viimane kuninglik pealinn, kus hammast hoitakse ta\u0308nase pa\u0308evani. Erinevate tseremooniate ajal kannab reliikviat oma seljal pidulikult ehitud elevant. On huvitav, et Buddha Hamba Templi ko\u0303rvale on pu\u0308stitatud mausoleum elevandile, kes kandis reliikviat 50 aastat."}, {"text_idx": "#000055", "text": "Kandy la\u0308hedal avati 1975. aastal elevantide lastekodu, kus kasvatatakse dz\u030cunglis kaduma la\u0308inud noorloomi. Mo\u0303nedel lastekodu kasvandikel on juba endal lapselapsed. Siin toidetakse u\u0308rgmetsast leitud ja vanemateta ja\u0308a\u0308nud elevante ja kantakse nende eest hoolt. Elevandid on alati olnud ja ja\u0308a\u0308vad ka edaspidi Sri Lanka kultuuri osaks. Nad on olnud peamisteks abilisteks linnade ehitamisel ja vo\u0303itlejateks vo\u0303idukates lahingutes."}, {"text_idx": "#000056", "text": "Po\u0303hjast Kandy poole suundudes laiuvad mitmesuguste vu\u0308rtside istandused. Maa peamiseks vu\u0308rtsiks on saarele kuulsust toonud kaneel. Nu\u0308u\u0308disajal na\u0308idatakse turistidele vu\u0308rtsitaimeaedades kasvavaid muskaatpa\u0308hklipuid, ingverit, kardemoni, vanilli, nelki ja piprapuid. Tee on Sri Lanka roheline briljant. Seda hakkasid saarel kasvatama Inglise kolonisaatorid. Tee jaoks on vajalik niiske pinnas ja jahedam kliima. Sellised on tingimused ma\u0308gedes. Parimaks teesordiks loetakse Broken Orange Pekoe Fannings (BOPF)."}, {"text_idx": "#000057", "text": "Sri Lanka arheoloogiline varamu \u2013 hiiglaslik kalju, mille kuningas Valagamba I sajandil templiks muutis. See on u\u0308ks Sri Lanka muljetavaldavatest templitest ainulaadsete seina- ja laemaalingutega. Imestama paneb freskode rohkus, millel on kujutatud episoodid Buddha elust ja mis on ta\u0308napa\u0308evani algupa\u0308rase va\u0308rvi sa\u0308ilitanud. Templi koobastes on u\u0308le 150 Buddha kuju, millest suurim on va\u0308lja raiutud 14-meetrisest kaljust."}, {"text_idx": "#000058", "text": "Ko\u0303rgma\u0308estikukuurort Nuwara Eliya, mida nimetatakse ka Va\u0308ikeseks Inglismaaks, oli talveperioodil britlaste poolt armastatud paigaks. Londoni u\u0308lemkihi jaoks oli tavaline talve la\u0308henedes laevale istuda ja Sri Lankale so\u0303ita, seal jo\u0303ulupuhkus veeta, golfima\u0308ngu ja ratsutamist nautida. Isegi maastik meenutab siin Inglismaad. Ka majad on sa\u0308ilitanud kuninganna Anne aegse stiili. La\u0308heduses asub Sri Lanka ko\u0303rgeim ma\u0308gi Pidurutalagala (2524 m) ja palvera\u0308ndurite poolt enimku\u0308lastatud Aadama ma\u0308etipp."}, {"text_idx": "#000059", "text": "Ekskursioone saab osata ainult sihtkohas reisikorraldaja esindajate ka\u0308est (infotunni ajal). Ekskursioone Eestist ette ei mu\u0308u\u0308da. Ta\u0308ieliku nimekirja koos ekskursioonide po\u0303hjaliku kirjelduse, hindadega ja tingimustega saate reisikorraldaja esindaja ka\u0308est kohapeal"}, {"text_idx": "#000060", "text": "La\u0308bi meie on vo\u0303imalik osta vahendustasuta ja juurdehindluseta ko\u0303iki reise, mida pakuvad meie koosto\u0308o\u0308 parnerid !"}]